L-isport se jkun mezz ta’ kif is-soċjeta tikkontribwixxi biex tgħin nies anqas ixxurtjati li sa minn meta jkunu it-tfal jistennew il-mewt riesqa lejhom. Dan hekk kif maratona tal-isnooker se tkun qed tiġbor flus għal Mission Fund li tagħmel proġetti f’pajjiżi tat-tielet dinja biex ittaffi il-problema tal-faqar. Ir-realtajiet li jaffaċjaw il-missjunarji Maltin f’pajjiżi tat-tielet dinja iħalluhom emozzjonati li tħeġġiġhom biex jissoktaw il-ħidma tagħhom, anke meta jirritornaw lura fil-kumdità li isibu f’Malta. Mill-Ġimgħa sal-Ħadd li ġej, maratona ta’ 50 siegħa snooker fil-każin tal-Banda L’Isle Adam fir-Rabat, se tgħati daqqa t’id biex jinġabru fondi ghal grupp ta’ missjunarji Maltin li sejrin f’pajjiż ieħor mifni bil-faqar. Din hi is-sitt sena konsekuttiva li fiha qed tiġi organizzata din il-maratona li kull sena ssir b’risq entita’ differenti li fihom inġabru kollox madwar €50,000. Is-segretarju tal-Għaqda Mużikali L’Isle Adam Neville Muscat, qal li dan juri kif każin tal-banda ma jikkontribwixxix biss għall-festa iżda jgħin ukoll għall affarijiet soċjal oħra. Il-Mission Fund ilha mwaqqfa 30 sena u s’issa ġabret €4,400,000 li bihom bnew faċiltajiet f’pajjiżi differenti biex itaffu ftit il-faqar li huma mifnija bihom.